### Beslutningstema

Det skal besluttes, om der skal anbefales frigivelse af anlægsmidler til fortsættelse af udviklingskoordinatorfunktion samt de årlige driftsomkostninger, der er forbundet med [adresse].

### Sagsfremstilling

For årene 2021-2026 er der afsat i alt 80,9 mio. kr. til Toftlund Udviklingsplan. Der ønskes frigivet yderligere midler af dette budget til fortsættelse af udviklingskoordinatorfunktion samt de årlige driftsomkostninger forbundet med [adresse].

Kommunalbestyrelsen besluttede i december 2022 at bevillige og frigive 245.000 kr. til udviklingskoordinatorfunktionen i Toftlund. Den aftale udløber ved årets udgang.

Toftlund Udviklingsråd har har fremsendt anmodning om at forlænge ansætten af udviklingskoordinatoren med et år, så aftalen udløber ved årsskiftet 2024/2025. Udviklingskoordinatoren er ansat 15 timer ugentligt. Der er udregnet et budgetoverslag på lønudgifter i perioden fra 1. januar 2024 frem til og med december måned 2024 på 195.000 kr. samt for diverse driftsomkostninger, f.eks. mødeudgifter, kontorhold etc. forbundet med Toftlund Udviklingsplan på 55.000 kr.

### Vicekommunaldirektøren indstiller,

|  |  |
| --- | --- |
| at | udvalget anbefaler, at Kommunalbestyrelsen bevilliger og frigiver 250.000 kr. til udviklingskoordinatorfunktionen samt driftsomkostninger forbundet med Toftlund Udviklingsplan. |

Beslutning fra [adresse] (§ 17, stk. 4), 28. november 2023, pkt. 2:

Indstillingen anbefales.

Beslutning fra Økonomiudvalget, 14. december 2023, pkt. 11:

Indstillingen anbefales og videresendes til Kommunalbestyrelsen.

### Beslutning

Indstillingen godkendt.

Allan Andresen, Lea Mogensen og Kent Mikkelsen deltog ikke i mødet.